Josef Moroder Jumbiërch

Bera **Sepl Moroder da Jumbiërch** (cunesciù ora de Gherdëina sciche **Josef Moroder Lusenberg**), fova n artist de Gherdëina. Ël ie nasciù ai 28 de mei 1846 sa Scurcià a Urtijëi y ie mort ilò ai 17 de fauré 1939. 

Ël fova n mut de Vinzenz Moroder y Annamaria Schmalzl de Christl Pech. I fredesc dl pere fova gran marcadënc a Ancona y bera Vinzenz gran paur sa Scurcià.  Bel da jëunn, tl 1862, à Bera Sepl arpà da si berba da n corn,  J. Dominik Proder,  l luech de Jumbiërch ulache l ie jit a sté duta si vita. 

Bera Sepl à maridà si prima fëna Annamaria Sanoner, muta dl ost da Mauritz, persona de gran sensibilità aldò che n vëich dala rezetes da cujiné che la à scrit y che ie unides publichedes te n liber. Do avëi abù cater fions:  Batista,  Josef, Maria y Emilie ie Anna Maria morta de pert – coche l suzedova drët suënz ntlëuta. Bera Sepl à po cunesciù y maridà a Trënt la marcadënta de antiquariat Felizita Unterplatzer y  a abù da ëila mo 12 fions:  Wilhelm, Emma, Friedrich, Alfons, Josef, Hermann, Vinzenz, Gisela, Aurelia, Hermann, Anton y Otto. Feter duta si mutans y mutons ie stac artisć de gran talënt. 

Bera Sepl ie tl 1876 jit a studië tla *Cademia* de Minca coche doi si fredesc Giuani tl 1870  y Leopold tl medemo ann. Do i ani dla Cademia de Minca ie bera Sepl mo stat sculé dl moler Franz Defregger per cater ani. 

Veronika Rubatscher, la scritëura nazional-populera de Persenon à scrit la vita de Bera Sepl te n roman ciancià tl gherdëina dala maestra anda Elsa da Passua.

## Lëures
Bera Sepl a depënt truep te si longia vita,  n dij pasa mile chedri a uele, la majera pert vendui ora per l mond y perdui, scultures sciche *la addolorata* y *la vergine*te dlieja de San Durich a Urtijëi. I lëures plu vives, modernes y frësc ie i aquarei y la truepa schizzes te pitli libri che l purtova cun se y ulache l nutova su dl dut, stories de cronica dl luech, notizies da zacan y  si pensieres.

Lusenberg-Michael-1879.jpg‎|Arcangiul Michiel tla dlieja de San Antone a Urtijëi
Lusenberg-Immaculata-1876.jpg‎|left|Madona tla dlieja de San Antone
Lusenberg-Virgin.jpg|Madona sun autere de dlieja de San Durich de Urtijëi
Lusenberg-wise-men.jpg‎|I trei reiesc sun autere dla dlieja de San Durich de Urtijëi
Lusenberg-Addolorata.jpg‎|Mater Dolorosa tla dlieja de San Durich a Urtijëi

## Familia

Familia Felizita Unterplatzer Josef Moroder Jumbiërch.jpg| Dovia da manciancia: Josef Moroder, Emma Moroder Dell'Antonio, Alfons, Maria Moroder Insam, Johann Baptist, Emilie Moroder Prinoth, Friedrich, Wilhelm. Dancà: Aurelia Moroder Langer, Gisella Moroder Vallazza, Pepi, Hermann.
Josef Moroder Lusenberg familie Oktober 1907.jpg|Sentei da man ciancia: Wilhelm, Josef, Felizita, Gisela Moroder Vallazza. Mpé: Hermann, Aurelia, Alfons Otto, Friedrich, Pepi. Utober 1907.
Felizita Unterplatzer Knoll Bulsan.jpg|La segonda fëna Felizita Unterplatzer.

## Notes

## Bibliografia
* Sybille Moser-Ernst: *Josef Moroder Lusenberg. Ein Künstlerfürst in der Provinz – Pinakoplastiker und Maler*. Rosenheimer Verlagshaus, Rosenheim 2016, ISBN 978-3-475-54552-8.
* Elfriede Perathoner Bergmeister: *Grödner Krippenschnitzkunst.* Folio Verlag Wien/Bozen 2004, ISBN 3 85256 279 1. Pl. 62-63.
* Calender dl 1987 plata 104-108 sun la mostra dedicheda a bera Sepl - test y fotografies de Robert Moroder.
* Komitee für die Drucklegung des Moroder-Stammbuches. Die Moroder, Ein altladinisches Geschlecht aus Gröden-Dolomiten. Vom 14. bis zum 20. Jahrhundert. Ursprung - Geschichte - Biographien - Anhang. Beitrag zur tirolischen Familienforschung. Scrit da Edgar Moroder. Eigenverlag, St. Ulrich in Gröden 1980. Plates 188-204.
## Per savëi de plu sun Bera Sepl

## Autra Plates
* Pitla culezion de schizes 
* ... danter l'auter: Markus Vallazza sun Bera Sepl
* Museum de Gherdëina a Urtijei